CPT รูดหนัก 8% ทำ”ออล์ไทม์โลว์” หวั่นแผนประมูลงานไม่เป็นไปตามเป้า
CPT รูดหนัก 8% ทำ"ออล์ไทม์โลว์" หวั่นแผนประมูลงานไม่เป็นไปตามเป้า โดย ณ เวลา 11.34 น. อยู่ที่ระดับ 1.57 น. อยู่ที่ระดับ 1.57 บาท ลบ 0.14 บาท หรือ 8.19% ด้วยมูลค่าซื้อขาย 24.14 ล้านบาท
8 ต.ค. 2561

ผู้สื่อข่าวรายงานว่า บริษัท ซีพีที ไดร์ แอนด์ เพาเวอร์ จำกัด (มหาชน) หรือ CPT ณ เวลา 11.34 น. อยู่ที่ระดับ 1.57 น. อยู่ที่ระดับ 1.57 บาท ลบ 0.14 บาท หรือ 8.19% ด้วยมูลค่าซื้อขาย 24.14 ล้านบาท ราคาหุ้นปรับตัวต่ำสุดตั้งแต่เข้าตลาดฯเมื่อวันที่ 20 ธ.ค.2560 ขณะเดียวกันราคาหุ้นยังต่ำกว่าราคา IPO ที่หุ้นละ 2.30 บาท

อนึ่งก่อนหน้านี้ นายสมศักดิ์ หลิมประเสริฐ ประธานเจ้าหน้าที่บริหาร กล่าวว่า บริษัทฯ จะเดินหน้าเข้าร่วมประมูลงานจากลูกค้าอุตสาหกรรมที่หลากหลายมากขึ้น เพื่อเพิ่มมูลค่างานในมือที่รอรับรู้รายได้อย่างต่อเนื่องและสร้างการเติบโตระยะยาว หลังก่อสร้างโรงงานแห่งใหม่ซึ่งเป็นฐานการผลิตตู้ไฟฟ้ามาตรฐานสูงแล้วเสร็จและจะเริ่มดำเนินการผลิตเชิงพาณิชย์ได้ภายในต้นปี 2562 ซึ่งจะทำให้ CPT เพิ่มขีดความสามารถในการแข่งขันด้านการนำเสนอสินค้าและบริการ เพื่อสามารถขยายฐานลูกค้ารายใหม่ๆ ให้มากขึ้น
ส่วนแผนงานขยายธุรกิจในต่างประเทศนั้น จะเร่งดำเนินการจัดตั้งสำนักงานขายในภูมิภาคอาเซียน ได้แก่ ประเทศเวียดนาม ฟิลิปปินส์และอินโดนีเซียให้แล้วเสร็จทันภายในปีนี้ ซึ่งจะส่งผลดีต่อการเติบโตในระยะยาวที่ดีต่อไป และสร้างผลตอบแทนที่ดีให้กับผู้ถือหุ้นในอนาคต
ด้านบล.ฟิลลิป  ระบุว่า ถึงแม้ทางฝ่ายปรับประมาณกำไรปี 61 และ ปี 62 ลง 7% แต่ยังคงมองว่ากำไรที่จะออกมาโดดเด่นในปี 62 เป็นต้นไปจะเป็นตัวผลักดันราคาหุ้นต่อไป โดยคงคำแนะนำ “ซื้อ” ราคาพื้นฐานปี 62 ที่ 3.3 บ./หุ้น อิง P/E 12 เท่า
สำหรับ CPTประกอบธุรกิจผลิตและจำหน่ายตู้ไฟฟ้า จำหน่ายอุปกรณ์ไฟฟ้าและระบบควบคุมไฟฟ้าที่ใช้ในโรงงานอุตสาหกรรม รวมถึงให้บริการติดตั้งตู้ไฟฟ้า และก่อสร้างสถานีไฟฟ้าย่อย